CELEX: 62009TN0303
Language: el
Date: 2009-08-03 00:00:00
Title: Υπόθεση T-303: Προσφυγή της 3ης Αυγούστου 2009 — CIVR κ.λπ. κατά Επιτροπής

10.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 244/11
            
         Προσφυγή της 3ης Αυγούστου 2009 — CIVR κ.λπ. κατά Επιτροπής
   (Υπόθεση T-303)
   2009/C 244/17
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες: Conseil interprofessionnel des vins du Roussillon — CIVR (Perpignan, Γαλλία), Comité national des interprofessions des vins à appellation d’origine et à indication géographique — CNIV (Παρίσι, Γαλλία), Interprofession nationale porcine — Inaporc (Παρίσι) (εκπρόσωποι: H. Calvet, O. Billard και Y. Trifounovitch, δικηγόροι)
   
      Καθής: Επιτροπή των Ευρωπαϊκών Κοινοτήτων
   
      Αιτήματα των προσφευγόντων
   
   Οι προσφεύγοντες ζητούν από το Πρωτοδικείο:
   
               —
            
            
               να ακυρώσει την απόφαση της Ευρωπαϊκής Επιτροπής, της 10ης Δεκεμβρίου 2008, κρατική ενίσχυση N 561/2008 — Γαλλία — Δράσεις των διεπαγγελματικών οργανώσεων, C(2008) 7846 τελικό, καθόσον χαρακτηρίζει ως κρατικές ενισχύσεις τις δράσεις των γεωργικών διεπαγγελματικών οργανώσεων στους τομείς της τεχνικής βοήθειας, της ενισχύσεως στην παραγωγή και στη διάθεση στο εμπόριο προϊόντων ποιότητας, της έρευνας και αναπτύξεως, καθώς και της διαφημίσεως, και καθόσον χαρακτηρίζει ως κρατικούς πόρους τις εθελοντικές εισφορές που κατέστησαν υποχρεωτικές για τη χρηματοδότηση των δράσεων αυτών.
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Με την υπό κρίση προσφυγή, οι προσφεύγοντες ζητούν τη μερική ακύρωση της αποφάσεως C (2008) 7846 τελικό (1) της Επιτροπής, της 10ης Δεκεμβρίου 2008, με την οποία κρίθηκε ότι το καθεστώς πλαίσιο των δράσεων που μπορούν να αναλάβουν οι γαλλικές γεωργικές διεπαγγελματικές οργανώσεις, οι οποίες συνίστανται σε ενισχύσεις τεχνικής βοήθειας, ενισχύσεις στην παραγωγή και διάθεση στο εμπόριο γεωργικών προϊόντων ποιότητας, στην έρευνα και ανάπτυξη και στη διαφήμιση υπέρ των αρχικών παραγωγών και των επιχειρήσεων που δραστηριοποιούνται στη μεταποίηση και διάθεση στο εμπόριο γεωργικών προϊόντων και οι οποίες χρηματοδοτούνται από εθελοντικές εισφορές που κατέστησαν υποχρεωτικές βάσει υπουργικής αποφάσεως και εισπράττονται από τα μέλη αυτών των διεπαγγελματικών οργανώσεων, αποτελεί κρατική ενίσχυση συμβατή με την κοινή αγορά.
   Οι λόγοι ακυρώσεως και τα κύρια επιχειρήματα που προβάλλουν οι προσφεύγοντες είναι κατ’ ουσία πανομοιότυποι ή παρεμφερείς με αυτούς που προβλήθηκαν στο πλαίσιο της υποθέσεως T-293/09, CNIEL κατά Επιτροπής.
   
      (1)  ΕΕ 2009, C 116, σ. 14.